
Nr.  UR2015-009303/14.08.2015

RAPORTUL INFORMĂRII ŞI CONSULTĂRII PUBLICULUI


Etapa 2 - etapa elaborării propunerilor PUZ şi RLU aferent, de informare şi consultare a publicului cu privire la documentaţia:
- Documentaţia: PUZ - „Locuinte colective si servicii”; 
-  Amplasament: Str. Teodor Mihaly nr. 1, Timisoara  
-  Beneficiari: RĂDULESCU GHEORGHE si TRIMBIŢAŞ GEORGETA
-  Proiectant: S.C. ARHITECT TRIMBIŢAŞ S.R.L 
Detalii privind tehnicile şi metodele utilizate de solicitant pentru a informa şi a consulta publicul: 

Cetăţenii au fost invitaţi să transmită observaţii referitoare la documentaţia P.U.Z. disponibilă la Biroul Avizare Conformitati PUG/PUD /PUZ din cadrul Directiei Urbanism şi afişată pe site-ul www.primariatm.ro, în perioada 01.07.2015 – 25.07.2015.
În acest scop, beneficiarul documentatiei a amplasat incepand cu data de 01.07.2015 – data anuntului, un panou pe parcela care a generat planul urbanistic zonal iar Directia Urbanism a amplasat 4 panouri (3 panouri pe teritoriul zonei studiate prin P.U.Z. si 1 panou la sediul Primariei Municipiului Timisoara), conform   Anexei 2 din H.C.L. nr. 140/19.04.2011, modificat prin H.C.L. nr. 138/28.09.2012 privind aprobarea Regulamentului local de implicare a publicului în elaborarea sau revizuirea planurilor de urbanism si amenajare a teritoriului, au fost notificati cetatenii ale caror proprietati sunt direct afectate de propunerile PUZ, prin adrese expediate prin poştă  şi prin publicarea anunţului pe site-ul www.primariatm.ro.
Proprietari notificaţi : 
· str. Vasile Lucaci nr. 1 ;
· str. Teodor Mihaly nr. 2A Bl. B4 - sc. A si sc. B, nr. 2, nr. 3, nr. 3A, nr. 3B, nr. 5, Scola Generala nr. 16;
· str. Constantin Brancusi nr. 13, 15, 17, 19 ;
· str. Aurel Popovici nr. 8.
Documentaţia disponibilă  la Biroul Avizare Conformitati PUG/PUD /PUZ,  nu a fost consultată de nici o persoana. 
La intalnirea cu proiectantul S.C. ARHITECT TRIMBIŢAŞ S.R.L., organizata in data de 13.07.2015,  intre orele 15,00 – 16,00, la sediul PMT – Directia de Urbanism, Biroul Avizare Conformitati PUG/PUD/PUZ, et. II, cam. 213, s-a prezentat o persoana interesata. Nu s-au formulat obiectii. 
S-au formulat sugestii si obiectii din partea publicului cu privire la aceasta investitie, din partea d-lui Şandor Ovidiu Silviu care a participat la intalnirea cu proiectantul organizata in data de 13.07.2015, prin adresa cu nr. RU2015-000338/24.07.2015, inregistrata prin Serviciul Relationare Directa cu Cetatenii (cam 12) din cadrul Primariei Municipiului Timisoara, in numele a unui numar de 19  vecini care se opun acestei investitii. 

La toate aceste sugestii si obiectii din partea publicului, proiectantul documentatiei PUZ -  „Locuinte colective si servicii”, amplasament: Str. Teodor Mihaly nr. 1, Timisoara, a răspuns prin adresa înregistrata cu nr. RU2015-000338/31.07.2015. 
Conform acestui răspuns din partea proiectantului: 
1. Referitor la scopul documentatiilor PUZ:
Conform Legii 350/2001 privind Amenajarea teritoriului si urbanismul, actualizata, Capitolul III, Sectiunea a 4-a, Articol 32, Litera c:
,,Art. 32. - (1) În cazul în care prin cererea pentru emiterea certificatului de urbanism se solicită o modificare de la prevederile documentaţiilor de urbanism aprobate pentru zona respectivă sau dacă condiţiile specifice ale amplasamentului ori natura obiectivelor de investiţii o impun, autoritatea publică locală are dreptul ca, după caz, prin certificatul de urbanism:
c) să condiţioneze autorizarea investiţiei de aprobarea de către autoritatea publică competentă a unui plan urbanistic zonal, elaborat şi finanţat prin grija persoanelor fizice şi/sau juridice interesate, numai în baza unui aviz prealabil de oportunitate întocmit de structura specializată condusă de arhitectul-şef şi aprobat, după caz, conform competenţei: - de primarul localităţii”;
2. Referitor la reglementarea zonei.
 Prin PUG in vigoare zona este definita functional ca : Locuinte si functiuni complementare P-P+2 existenta. In realitate, cvartalul este mobilat si cu cladiri de locuinte colective in regim de inaltime P+2E ( strada Brâncusi nr.19), P+3E ( strada Teodor Mihaly nr. 3 ) respectiv D+P+4E (strada Aurel Popovici nr.14). Contrar observatiei primite, documentatia PUG in curs de aprobare incadreaza parcela in Li/c  - Locuinte cu regim redus de inaltime: individuale si colective mici si NU Locuinte unifamiliale
3. Referitor la exceptii de la reglementari:
Contrar observatiei primite nu este vorba despre un numar “foarte mare” de abateri de la reglementari existente. 
Acestea sunt: 
a) Regim de inaltime ( S+P+3E ) –specificat si prin Aviz de Oportunitate – “ inaltimea imobilului nou propus, se va alinia la inaltimea cladiri P+3E “ si 
b) Coeficientul de Utilizare al Terenului ( CUT ) solicitat pentru a asigura corelarea Procentului de ocupare al terenului (POT) cu regimul de inaltime.
4. Referitor la tipul locuirii colective
In observatie, notiunea de locuire colectiva de tip bloc este prezentata in mod repetat cu sens  peiorativ. 
Conform legii 230/2007 privind Asociatiile de proprietari, cladirea – bloc de locuinte sau condominiu sunt definite la Capitolul I, Articolul 3, litera a: clădire-bloc de locuinţe-condominiu - proprietatea imobiliară formată din proprietăţi individuale, definite prin apartamente sau spaţii cu altă destinaţie decât aceea de locuinţe, şi proprietatea comună indiviză. Poate fi definit condominiu şi un tronson cu una sau mai multe scări, din cadrul clădirii de locuit, în condiţiile în care se poate delimita proprietatea comună; 
Conform definitiei in categorie se incadreaza si cladirile locuinte colective din cvartal, indiferent de regimul de inaltime, numarul apartamentelor sau de volumetria cladirii.
5. Referitor la regimul de inaltime predominant in zona.
	
In documentatie, zona studiata este prezentată în plansa 131/A/3 – “Regim de inaltime existent”.
In zona sunt cladiri destinate locuirii individuale, colective si cladiri cu mai multe apartamente ( de exemplu chiar cladirea existenta pe parcela studiata ).
In aceasta zona nu exista doar un singur bloc cu regimul de inaltime maxima P+3E asa cum eronat se specifica in observatia primita.
In zona studiata exista urmatoarele cladiri cu destinatia de locuire colectiva:
	- strada Constantin Brancusi  nr.19 	- P+2E
	- strada Aurel Popovici nr.14 		- D+P+4E
	- strada Aurel Popovici nr. 6 		- P+3E
	- strada Aurel Popovici nr. 23 	- P+4E
	- strada Aurel Popovici nr.19/21	- P+4E
	- strada Vasile Lucaci nr.1, 5, 7, 12	- P+4E
In mod evident nu este vorba de o zona de locuire “in case unifamiliale” asa cum este prezenta in observatiile la proiect.
6. Insertia din perioada comunista
Locuirea colectiva in zona nu este un pretext, este situatie existenta.
Observatia ca in zona studiata este un singur bloc, nu este corecta. A se revedea insiruirea de imobile de la punctul precedent.
Calitatea interventiilor existente si elementele care determina caracterul zonei raman a fi stabilite de specialisti in domeniu.
7. Referitor la regimul de inaltime existent.
Conform extras CF 402278 – C1 anexat documentatiei, cladirea este definita ca avand “ pivnita la subsol”. 
Termenul de subsol este definit de Normativ P118/1-2013, Capitolul I, Sectiunea II, litera  q) “Demisol – nivel construit al clădirii având pardoseala situată sub nivelul terenului (carosabilului) înconjurator cu maximum jumatate din înălţimea liberă a acestuia şi prevăzut cu ferestre în pereţii de închidere perimetrală. Demisolul se consideră nivel suprateran al clădirii. Atunci când pardoseala este situată sub nivelul terenului (carosabilului) înconjurator cu mai mult de jumatate din înălţimea lui liberă, sau nu are ferestre, se consideră subsol şi se include în numărul de niveluri subterane ale clădirii”.
Inaltimea libera a subsolului cladirii existente pe terenul studiat este de 1.90m, cota teren sistematizat este la 1.10 m fata de cota subsol, deci nivelul este situat la mai mult de jumatate sub nivelul terenului.
In consecinta regimul de inaltime propus (S) + P +3E este corect definit.
8. Regim de inaltime propus.
Regimul de inaltime solicitat a fost specificat prin Aviz de Oportunitate – “ inaltimea imobilului nou propus, se va alinia la inaltimea cladiri P+3E “ 
PUG nou este in curs de aprobare, nu are caracter de reglementare
9. Preluare cornisa.
Cornisele sunt vizibile pe intreaga lungime a strazii, conform plansei 131 A/14 “ Foto existent” ce face parte din documentatia pusa la dispozitie spre consultare.
Conformarea din punct de vedere estetic este confirmata de opinia specialistilor in domeniu si anume de Comisia Tehnica de Amenajare a Teritoriului si de Urbanism, manifestata prin prevederea referitoare la necesitatea preluarii cotei cornisei cladirii P+3 existenta pe lotul invecinat.
10. Zona de implantare a constructiilor
Studiul de însorire anexat, solicitat prin Certificat de Urbanism nr.2250 din 15.06.2015 a fost realizat de către proiectant utilizand programe de calcul licenţiate, având la bază datele referitoare la conformaţia clădirilor furnizate de colaboratorul de specialitate pe lucrări de topometrie. 
În urma rezultatelor obţinute, pentru respectarea prevederilor OMS 119/2014, în special prevederile Capitolului 1, Articolul 3 privind asigurarea însoririi încăperilor de locuit pe o durată de minim 1 ½ ore la solstiţiul de iarnă, a rezultat necesitatea conformării zonei de implantare a clădirilor conform plansei nr. 131/A/6 Reglementari Urbanistice, parte integrantă din proiect. 
Zona de implantare a constructiilor respecta retragerea de 10 m fata de limita posterioara a parcelei respectiv minim 2 m pe limita laterala nordica, conform cod civil.
Retragerea fata de limita laterala sudica este de 3 m. Fata de aceasta limita, etajul 3 respecta suplimentar retragerea de H/2.
Totodata, cladirea nu depaseste in adancime limita cladirii de pe strada Constantin Brancusi nr. 19.
11. Referitor la studiul de insorire
Garajul care apare pozitionat in studiu este existent si nu este situat pe terenul studiat. 	Conformarea zonei de implantare propuse prin PUZ asigura minimul de insorire al fatadei blocului situat pe parcela invecinata, in concordanta cu normativele si legislatia in vigoare.
12. Retrageri fata de limite
Conform RGU, Capiltolul III - Conditii de amplasare si conformare a constructiilor, Art. 24 - Amplasarea in interiorul parcelei: „Autorizarea executarii constructiilor este permisa numai daca se respecta:
a) distantele minime obligatorii fata de limitele laterale si posterioare ale parcelei, conform Codului civil;
b) b) distantele minime necesare interventiilor in caz de incendiu, stabilite pe baza avizului unitatii teritoriale de pompieri ”.
Conform R.L.U. aferent PUG in vigoare, aprobat cu HCL Timisoara nr.157/28.05.2002 a carei valabilitate a fost prelungita prin Hotararea Consiliului Local nr.107/11.03.2014, aferent zonei LM, Articol 15” :
a) Amplasarea construcţiilor faţă de limitele laterale ale parcelei se va face respectând condiţiile:
- clădirile vor putea fi realizate în regim înşiruit (atingând ambele limite laterale ale parcelei) cu condiţia de a avea obligatoriu asigurat un acces auto în parcelă la parterul clădirii, având minimum 3 m lăţime, respectiv 3,80 m în cazul parcelelor mai mari de 600 mp.
- clădirile se vor putea realiza în regim cuplat sau independent cu condiţia ca distanţele clădirilor faţă de limitele laterale pe care nu le ating, să fie de1,9 m şi să aibă un acces auto asigurat în parcelă.
Amplasarea construcţiilor se va face cu respectarea normelor de igienă cuprinse în Ordinul nr. 536 din 1997 al Ministerului Sănătăţii, Art. 2,3,4,5 şi 16
b) Amplasarea construcţiilor faţă de limitele de fund ale parcelelor va respecta următoarele condiţii:
- clădirile principale se vor amplasa la o distanţă de cel puţin 10 m faţă de limită, cu condiţia să nu stânjenească însorirea pe parcela vecină; în condiţii bine justificate se acceptă o distanţă minimă de 6m. Clădirile se pot amplasa pe limită, în condiţiile alipirii de un calcan existent.
- anexele gospodăreşti se vor amplasa la cel puţin 4 m faţă de limită sau pe limită cu condiţia să nu depăşească înălţimea de 3 m.
Conform Noului Cod Civil, Capitolul III, Sectiunea 1, Articol 612 : „Distanţa minimă în construcţii:
Orice construcţii, lucrări sau plantaţii se pot face de către proprietarul fondului numai cu respectarea unei distanţe minime de 60 de cm faţă de linia de hotar, dacă nu se prevede altfel prin lege sau prin regulamentul de urbanism, astfel încât să nu se aducă atingere drepturilor proprietarului vecin. Orice derogare de la distanţa minimă se poate face prin acordul părţilor exprimat printr-un înscris autentic.”
Conform Noului Cod Civil, Capiltolul III, Sectiunea 1, Articol 615, „Distanţa minimă pentru fereastra de vedere” : 
(1) Este obligatorie păstrarea unei distanţe de cel puţin 2 metri între fondul, îngrădit sau neîngrădit, aparţinând proprietarului vecin şi fereastra pentru vedere, balconul ori alte asemenea lucrări ce ar fi orientate către acest fond.
(2) Fereastra pentru vedere, balconul ori alte asemenea lucrări neparalele cu linia de hotar spre fondul învecinat sunt interzise la o distanţă mai mică de un metru.
(3) Distanţa se calculează de la punctul cel mai apropiat de linia de hotar, existent pe faţa zidului în care s-a deschis vederea sau, după caz, pe linia exterioară a balconului, până la linia de hotar. Distanţa, şi în cazul lucrărilor neparalele, se măsoară tot perpendicular, de la punctul cel mai apropiat al lucrării de linia de hotar şi până la această linie.”
Conformarea zonei de implantare a constructiilor propusa nu incalca niciuna din prevederi.
13. Derogari referitoare la inaltimea constructiilor
In observatia primita se vorbeste despre depasirea inaltimii maxime.
Enuntul este eronat, inaltimea maxima propusa la cornisa este de 12.6 m, preluand cornisa blocului invecinat.
14. CUT
Coeficientul de utilizare al terenului maxim este propus pentru a corela procentul de ocupare maxim al terenului cu regimul maxim de inaltime.
Prevederea PUG in curs de aprobare referitor la functiunile de invatamant se refera la cladiri ce adaposesc integral aceste functiuni.
Prin PUZ se prevede posibilitatea amplasarii unui spatiu cu alta destinatie decat locuirea la parterul viitoarei constructii si nicidecum construirea unei cladiri cu functiunea de invatamant.
15. POT
Cladirea prezentata reprezinta o posibilitate de mobilare respectand prevederile propuse prin PUZ. Propunerea respecta toti coeficientii si limitarile propuse.
Presupunerea facuta prin observatia primita referitor la modul de calcul al coeficientior este eronata.
Propunerea nu depaseste POT – ul aprobat in PUG existent, in vigoare.
Zona de implantare a constructiilor, ca instrument de reglementare urbanistica, nu este necesar sa coincida cu amprenta/conturul viitoarei constructii, respectiv sa fie materializata grafic in plansa Reglementari urbanistice suprafata echivalenta cu POT max = 35%. 
16. Acord vecini
Conform Legii 50/1991 actualizata, Anexa 1, Capitol A, aliniat 2.5.6, in faza de autorizare a construirii se solicita ”Acordul vecinilor, conform prevederilor legale in vigoare, exprimat in forma autentica, pentru constructiile noi, amplasate adiacent constructiilor existente sau in imediata lor vecinatate - si numai daca sunt necesare masuri de interventie pentru protejarea acestora -, pentru lucrari de constructii necesare in vederea schimbarii destinatiei in cladiri existente, precum si in cazul amplasarii de constructii cu alta destinatie decat cea a cladirilor invecinate. “ 
Conform Ordinului 839/2009 - Norme metodologice de aplicare a legii 50/1991, Articol 27 – Acordul vecinilor, Aliniatul 3:”  Situaţiile prevăzute la alin. (1) lit. b) şi c) corespund cazurilor în care, urmare investiţiei noi pot fi create situaţii de disconfort generate de incompatibilităţi între funcţiunea preexistentă şi cea propusă, atât în situaţia în care se aduc modificări de destinaţie a spaţiilor în interiorul unei clădiri, cât şi în situaţia în care funcţionalitatea unei construcţii noi este incompatibilă cu caracterul şi funcţionalitatea zonei în care urmează să se integreze. Cauzele cele mai frecvente sunt cele legate de afectarea funcţiunii de locuit prin implementarea unor funcţiuni incompatibile datorită zgomotului, circulaţiei, degajării de noxe, etc..
Totodata, conform Aliniat 6 este definit abuzul de drept: ”Refuzul nejustificat de a-şi da acordul se constată de către instanţa de judecată competentă, hotărârea acesteia urmând să fie acceptată de către emitentul autorizaţiei de construire/desfiinţare în locul acordului vecinilor.”
17. Referitor la functiunile propuse
Conform Legii Nr. 148/2000 privind publicitatea, Capitol III, Articol 11, :” Se interzice publicitatea pentru băuturile alcoolice şi pentru produsele din tutun în incinta unităţilor de învăţământ şi a unităţilor de asistenţă medicală sau la o distanţă mai mică de 200 metri de intrarea acestora, măsurată pe drum public.”
Conform HG 128/1994, Articol 1:” In incinta unitatilor de invatamant de toate gradele, a caminelor si locurile de cazare pentru elevi si studenti, in curtile acestor imobile, precum si pe trotuarele sau pe aleile de acces in aceste unitati, se interzice comercializarea ori expunerea spre vanzare a bauturilor alcoolice, a tipariturilor si inregistrarilor audio si video cu continut obscen.
    In spatiile prevazute la alin. 1 - cu exceptia celor afectate invatamantului superior - se interzice, de asemenea, si comercializarea ori expunerea spre vanzare a tigarilor si a celorlalte produse din tutun.”
Conform HG 128/1994, Articol 2:” Prevederile art. 1 se aplica si agentilor economici care deservesc bufetele de incinta sau asigura aprovizionarea elevilor si studentilor cu produse de panificatie si bauturi racoritoare, avand, in acest scop, acceptul de functionare din partea conducerilor unitatilor de invatamant respective.”
Prevederile se refera la comercializarea produselor din alcool si tutun, si nu la functiunea de restaurant, cafenea etc.
18. Procedura de informare
Proiectul a respectat procedura de informare. Panourile de informare sunt conforme, fiind aprobate de Primaria Municipiului Timisoara si transmise catre S.C. Drumuri Municipale S.A., Serviciul Administrare Parcuri, Birou Afisaj cu adresa nr. UR2015-009303/30.06.2015. Informatii suplimentare privind propunerile si volumetrii posibile detaliate sunt continute in plansele anexe documentatiei disponibila spre consultare ( 131 A/8 – Posibilitati de mobilare, respectiv 131A/9 Volumetrie ).
19. Dezvoltarea zonei
Atat zona si cvartalul studiat nu sunt caracterizate exclusiv de case unifamiliale, conform punct 5 din prezentul raspuns. 
Pe parcela vecina spre nord exista un bloc de locuinte colective in regim de inaltime P+3E, iar pe parcela sudica un bloc de locuinte colective in regim de inaltime P+2 cu 7 apartamente.
Nu se poate sa nu remarcam implicarea in acest proces de informare al locuitorilor din zona, conform listei de semnaturi, inclusiv locatarii de pe strada Constantin Brancusi Nr.1, aflati la 2 cvartale distanta. 
Din lista semnatarilor listei de observatii, 14, reprezentand 73% din total sunt locatari in cladiri de tip bloc, sau sunt proprietarii unor cladiri cu alta destinatie, respectiv imobilul P+1 situat pe strada Teodor Mihaly nr.2 - Centrul Medical Theodor, avand cabinete de madicina de familie, neurologie –psihatrie, diabet zaharat, nutritie si boli metabolice, tratamente dermato cosmetice, stomatologie, medicina muncii, obstetrica- ginecologie, pediatrie, laborator analize, ecografie, EKG, centru de permanenta – serviciu de urgenta.
Trebuie accentuat faptul ca locurile de parcare, zona verde si locul de joaca necesare investitiei sunt rezolvate in interiorul parcelei, si nu pun presiune suplimentara pe domeniul public asa cum este cazul cladirilor destinate locuirii colective existente in zona.
Având în vedere că s-au parcurs procedurile prevăzute de H.C.L. nr. 140/19.04.2011, modificat prin H.C.L. nr. 138/28.09.2012 privind aprobarea Regulamentului local de implicare a publicului în elaborarea sau revizuirea planurilor de urbanism si amenajare a teritoriului, etapa 2 – etapa elaborării propunerilor PUZ şi RLU aferent, de informare şi consultare a publicului cu privire la documentaţia Plan Urbanistic Zonal ,,Locuinte colective si servicii”, sr. Teodor Mihaly nr. 1, Timisoara, a fost finalizată şi se va putea începe  circuitul legal  de avizare. 

